open-index/open-wikipedia-markdown huggingface dataset:
Muhammad Rahim I

**Muhammad Rahim I** (1775–1825) oli Hivan kaani vuosina 1806–1825. Hän lujitti ja yhtenäisti kaanikuntaa, laajensi sen aluetta ja teki joukon uudistuksia.

Muhammad Rahim nousi valtaistuimelle veljensä Eltuzarhxonin kuoltua vuonna 1806. Hän soti turkmeeneja ja kazakkeja vastaan ja alisti  karakalpakit. Buharan kaanikunnan kanssa solmittiin rauhansopimus vuonna 1825. Kaanikunta ulottui Muhammad Rahimin aikana etelän Khorasanista pohjoiseen Araljärvelle ja Syrdarjan alajuoksulle sekä lännessä Kaspianmeren rannalle.

Muhammad Rahim rakennutti uusia kastelukanavia, perusti hovineuvoston ja rahapajan sekä kehitti verotusta ja tullilaitosta. Hän suosi runoilijoita ja oppineita, kielsi alkoholin ja huumeiden käytön ja rakennutti Hivaan useita moskeijoita ja madrasoita. Kaani on haudattu Pahlavon Mahmudin mausoleumiin, joka uudistettiin hänen aikanaan.

## Lähteet
Jean Fernel

**Jean François Fernel** (n. 1497 Montdidier – 26. huhtikuuta 1558 Fontainbleau) oli ranskalainen lääkäri, matemaatikko ja tähtitieteilijä. Hän kävi koulua Clermontissa ennen siirtymistään Pariisin Sainte‑Barben collègeen. Opintojensa alkuvaiheessa hän keskittyi matematiikkaan ja tähtitieteeseen, mutta 1530‑luvulta lähtien hän omistautui lääketieteelle.

Antiikin kreikkalaisten lääkärien perinteitä elvyttänyt Fernel sai maineen, joka johti hovilääkärin tehtävään. Hän neuvoi kuningas Henrik II:n puolisoa Katariina de’ Mediciä hedelmällisyysasioissa, menestyi lääkärinä ja jätti kuollessaan huomattavan omaisuuden. Hänet haudattiin Pariisin Saint‑Jacques‑de‑la‑Boucherien kirkkoon.

Fernel toi lääketieteeseen termin “fysiologia” kuvaamaan kehon toimintojen tutkimusta ja oli ensimmäinen selkäytimen kanavan kuvaaja. Hän toimi yli kaksikymmentä vuotta lääkärinä ja professorina Collège de Coenouailles’ssa ja julkaisi lukuisia lääketieteellisiä teoksia, kuten *De naturali parte medicinae* (1542), *De vacuandi ratione* (1545) ja *De abditis rerum causis* (1548), jossa oli luku enkeliopista ja demonologiasta. Hänen pääteoksensa *Universa Medicina* jakaantui fysiologian, patologian ja terapologian osiin. Fernel piti anatomiaa fysiologian välttämättömänä perustana ja vertasi niitä maantieteeseen ja historiaan – “Anatomia on fysiologialle kuin maantiede historialle; se kuvaa tapahtumien näyttämön”. Hän korosti aivoja mielen sijaintipaikkana ja liikkeiden sekä aistien lähteenä ja ehdotti, että makuaisti tunnistaa myös rasvan, mikä todistettiin vasta 2000-luvulla.

Matematiikan ja tähtitieteen alalla Fernel mittasi teoksessaan *Cosmotheoria* (1528) Maan meridiaanin pituutta laskemalla vaununsa pyörien kierrokset matkalla Pariisista Amiensiin; näin hän arvioi Maan ympärysmitan lähes yhden prosentin tarkkuudella. Hänen laskemansa meridiaanin pituus oli 56 746 toisea, kun myöhemmät mittaukset antoivat arvon 57 024 toisea. Fernel julkaisi myös tähtitieteelliset teokset *Monalosphaerium* (1526) ja *De proportionibus* (1528).

## Lähteet
Ritva Filppu

**Ritva Onerva Filppu** (o.s. **Halme**, s. 21. syyskuuta 1940 Lahti) on suomalainen näyttelijä.

## Elämä ja ura
Ritva Filpun vanhemmat olivat Aaro Halme ja Maria Lahtinen. Filppu avioitui muusikko Veijo Filpun kanssa 1965. Hän suoritti lauluopintoja Hämeenlinnan musiikkiopistossa, Päijät-Hämeen konservatoriossa ja opiskeli puhetekniikkaa Aija Talvi-Oksasen ja Niilo Kuukan johdolla. Lisäksi Filppu otti jatkokursseja Suomen teatterikoulussa 1974.

Filppu aloitti iltanäyttelijänä Lahden kaupunginteatterissa 1959–1963, mistä hän jatkoi näyttelijänä Mikkelin teatteriin 1963–1967, Hämeenlinnan kaupunginteatteriin 1967–1975 ja vihdoin Lahden kaupunginteatteriin vuodesta 1975 alkaen.

Filppu näytteli esimerkiksi Golden (*[[Viulunsoittaja katolla]]*), Marusjan (*Jääkärin morsian*), Elizan (*[[My Fair Lady]]*), Alman (*Täällä Pohjantähden alla*) ja Anna-Liisa Ihalaisen (*[[Tulitikkuja lainaamassa]]*).

Filpulla oli tarkemmin määrittelemätön rooli Sina Kujansuun elokuvassa *Kerran kesällä* (1981).

## Lähteet
* 

### Viitteet

## Aiheesta muualla
*Viulunsoittaja katolla on syksyn musikaali Lahdessa, Helsingin Sanomat
Kalevi Kaipio

**Kalevi Kaipio** (10. elokuuta 1944 Jyväskylä – 13. joulukuuta 2023 Hankasalmi) oli suomalainen opetusneuvos ja kasvatustieteen tohtori.  

Kaipio toi Suomeen käsitteen yhteisökasvatus kirjallaan *Antakaa meille mahdollisuus. Johdatus nuorten yhteisökasvatukseen* (1979). Se kertoi kirjoittajan kokemuksista Jyväskylän kaupungin poikien oppilaskodin johtajana. Teos perustui venäläisen A.S. Makarenkon kasvatustieteellisiin ajatuksiin. 

Kaipio toimi myös kasvatusjohtajana Suojarinteen keskuslaitoksessa ja lopuksi Mikkeli-yhteisössä, joka oli yhteisökasvatusta toimintamallinaan käyttävä päihdeyksikkö. Sen johtajana Kaipio toimi eläkkeelle jäämiseensä saakka. Hän toimi myös yhteisöjen ja organisaatioiden kouluttajana ja konsulttina Jyväskylän Koulutuskeskus Oy:ssä ja myöhemmin Huippuyhteisöt Oy:ssä yli 35 vuoden ajan.

Kaipion muita keskeisimpiä teoksia olivat *Toimiva yhteisö* (1988) yhdessä Kari Murron kanssa, *Kasvattava yhteisö* (1997), sekä väitöskirja *Yhteisöllisyys kasvatuksessa* (1995).

Koripallovalmentajana Kaipio johti Jyväskylän Kirin vasta aloittaneen naisjoukkueen SM-sarjassa hopealle keväällä 1965.

Kaipio oli naimisissa ja hänellä oli kaksi lasta.

## Lähteet
Sophie Ogg

**Sophie Ogg** on brittiläinen McLarenin Formula 1 -tallin viestintäjohtaja. Aiemmin hän toimi Williamsin viestintäjohtajana vuosina 2010–2022. Vuonna 2022 Ogg nimettiin McLarenin viestintäjohtajaksi, kunnes erosi tehtävästään vuoden 2025 Azerbaidžanin GP:n jälkeen henkilökohtaisiin syihin vedoten.

Ogg kävi Wakefield Girls’ High Schoolia vuosina 1987–2000. Koulun päätyttyä hän opiskeli mediaa ja viestintää Keski-Lancashiren yliopistossa ja suoritti suhdetoiminnan kandidaatin tutkinnon vuosina 2000–2005.

## Lähteet
Adam Kraft

**Adam Kraft**, myös **Krafft** (noin 1450 – 1509) oli saksalainen kuvanveistäjä.

Kraft työskenteli Nürnbergissä ja kuuluu koulukunnassa Saksan taiteen huippukauden edustajiin. Hän oli syntyisin käsityöläisperheestä ja lienee alkuaan ollut kivenhakkaaja, mihin viittaa hänen tekninen taitavuutensa ja taiteensa hiukan vanhahtava säännnönmukaisuus. Kraftin lahjakkuus taiteilijana ilmenee hänen sommittelutaidossaan, etenkin voimakkaiden draamallisten kohtausten kuvauksissa, sekä hänen käsityksensä syvyydessä, jossa suhteessa samoin kuin myös esityksensä vilpittömyydessä ja luonnon seuraamisessa hän on Albrecht Dürerin välitön edeltäjä. Hänen työnsä edustavat renessanssivaikutteiden ulkopuolella olevaa nürnbergiläistä naturalismia.

Kraftin varhaisia töitä noin vuodelta 1490 ovat hänen hiekkakiviset korkokuvansa *Seitsemän vaihetta* (*7 Stationen* eli *Nürnberger Kreuzweg*) Kristuksen vaelluksesta Golgatalle. Hänen pääteoksensa on kivestä myöhäisgoottilaiseen tyyliin veistetty, kapean tornipyramidin muotoinen ja 19 metrin korkuinen *Sakramenttisäiliö* Nürnbergin St. Lorenzin kirkossa (1493–1500). Hänen muita Nürnbergissä olevia veistoksiaan ovat hautamerkit Sebaldus-, Frauen- ja Aegiedien-kirkoissa, pienet madonnakuvat yksityisrakennuksissa sekä isot korkokuvat *Ristiinnaulitseminen* ja *Kristuksen hautaaminen* Johanneksen kirkkomaalla.

## Lähteet

## Aiheesta muualla
Jens Andersen Hansen

**Jens Andersen Hansen** (7. tammikuuta 1806 Odense – 1. kesäkuuta 1877 Kööpenhamina) oli tanskalainen suutari, toimittaja ja poliitikko. Hän perusti vuonna 1842 *Almuevennen*-lehden ja oli vuonna 1846 perustamassa Bondevennernes Selskab -seuraa. Vuosina 1849–1877 Hansen oli kansankäräjien jäsen ja ajoi siellä talonpoikien asiaa sekä vapaamielistä uudistuspolitiikkaa.
## Lähteet

## Aiheesta muualla
Kerstin Wibom

**Kerstin Valtersdotter Wibom** (s. 7. tammikuuta 1929 Tukholma) on ruotsalainen näyttelijä. Hän esiintyi noin kymmenessä elokuvassa 1950-luvulla.
## Lähteet

## Aiheesta muualla
Wibom

**Wibom** on seuraavien ruotsalaisten henkilöiden sukunimi:

* Kerstin Wibom (s. 1929), näyttelijä
* Tor Wibom (1885–1975), urheilujohtaja
Lena Granhagen

**Anna-Lena Granhagen** (s. 7. tammikuuta 1938 Luulaja) on ruotsalainen näyttelijä. Hän oli vuosina 1967–1998 kiinnitettynä Tukholman kaupunginteatteriin. Lisäksi hän on näytellyt elokuvissa ja televisiossa.
## Rooleja
* *[[Rakasta mua!]]* (1986) – Martha
* ** (2006) – nunna
## Lähteet

## Aiheesta muualla
Jacob Ericksson

**Jacob Abel Joachim Eriksson** (7. tammikuuta 1967 Sala – 17. lokakuuta 2025 Tukholma) oli ruotsalainen näyttelijä.

Ericksson kuoli nopeasti edenneeseen imusolmukesyöpään 58-vuotiaana syksyllä 2025.
## Rooleja
* *[[Tsatsiki, mutsi ja poliisi]]* (1999) – Göran
* *[[Tyttö joka leikki tulella]]* (2009) – Christer Malm
* *[[Pilvilinna joka romahti]]* (2009) – Christer Malm
* ** (2009) – Olle
* *[[Puoliksi kätketyt]]* (2009) – Calle
## Lähteet

## Aiheesta muualla
Johann Peter Krafft

**Johann Peter Krafft** (1780–1856) oli itävaltalainen taidemaalari. Hän oli Wienin keisarillisen taidegallerian johtaja. Hän maalasi aluksi akateemis-klassisia kuvia samaan tyyliin, joskin värikkäämmin, kuin opettajansa  Jacques-Louis David. Hänen myöhempi maineensa perustuu kansanomaisiin ja omaa aikaansa esittäviin sotilas- ja historiamaalauksiin.

## Lähteet

## Aiheesta muualla
Kanevka

**Kanevka** () on kylä Murmanskin alueen Lovozeron piirin Lovozeron kunnassa Venäjällä. Se sijaitsee Ponoi-joen varrella sekä siihen yhtyvän Jugonkan suulla. Matkaa Lovozeron kylään on noin 255 kilometriä. Vuoden 2022 alussa Kanevkassa oli 57 asukasta. 

## Historiaa
Kanevkan kylän perustivat komit vuonna 1923 ja kylännimi perustuu ensimmäisen asukkaan sukunimeen *Kanev*. Seudulla oli kolme muuta samoihin aikoihin perustettua Kuolan niemimaan komien asuttamaa kylää: Ivanovka, Krasnoštšelje ja Oksino. Kylässä oli 27 asukasta vuonna 1926. Kanevkasta tuli Lumbovkan saamelaisten talvikylä vuonna 1927, mutta vuonna 1934 saamelaiset asettuivat pysyvästi kesäkyläänsä.

Kanevka korvasi Jokangan kyläneuvoston keskuksena vuonna 1967. Kyläneuvoston muut asutuskeskukset Kanevkan ja Jokangan ohella olivat tuolloin Gorodetski Majak, Katšalovka, Lumbovka ja Svjatoi Nos. Ponoin kyläneuvosto liitettiin Kanevkan kyläneuvostoon vuonna 1977.

Kylässä mitattiin vuonna 1999 Kuolan niemimaan alin lämpötila, -51,1&nbsp;°C.

Vuoden 2002 väestönlaskennan aikana Kanevkassa oli 107 asukasta, jotka olivat kansallisuudeltaan komeja, venäläisiä, ukrainalaisia ja moldovalaisia.

## Liikenne ja palvelut
Kanevkaan ei ole kunnollista tieyhteyttä talviteitä lukuun ottamatta. Kylästä on lentoyhteys Lovozeroon. Palveluihin kuuluu kauppa ja Lovozeron kunnankirjaston jakelupiste.

## Tunnettuja henkilöitä
* Anfisa Agejeva (s. 1952), saamelainen kirjailija ja muusikko

## Lähteet
* 
* 
### Viitteet
Okot p’Bitek

**Okot p’Bitek** (7. kesäkuuta 1931 Gulu – 20. heinäkuuta 1982 Kampala) oli ugandalainen kirjailija, antropologi ja kriitikko. Hän kirjoitti englanniksi ja atšoliksi. Runoissaan hän käsitteli afrikkalaisen ja länsimaisen kulttuurin törmäyksiä ja kolonialismin jälkeisiä yhteiskuntia.

## Teoksia
* *Lak Tar Miyo Kinyero Wi Lobo* (1953, englanniksi *White Teeth*)
* *Song of Lawino* (1966)
* *Song of Ocol* (1970)
* *Two Songs* (1971)
* *African Religions in Western Scholarship* (1971)
* *Religion of the Central Luo* (1971)
* *Africa's Cultural Revolution* (1973)
* *Artist, the Ruler: Essays on Art, Culture and Values* (1986)
* *Horn of My Love* (1974)

## Lähteet
Iltalauluja II

**Iltalauluja II** on Suvi Teräsniskan studioalbumi, joka julkaistiin 14. marraskuuta 2025. Albumi on jatkoa Teräsniskan vuonna 2020 ilmestyneelle *[[Iltalauluja]]*-albumille. Albumi äänitettiin tammikuun 2025 aikana Oulussa, ja sen tuotti Leri Leskinen. Albumi sisältää kielisoitinsäesteisiä kappaleita, joissa soittaa Peter Engberg. Albumi ylsi Suomen albumilistan kuudennelle sijalle.

## Kappaleet

Lähde:

## Tekijät

* Suvi Teräsniska – laulu
* Peter Engberg – kielisoittimet

* Leri Leskinen – tuotanto, miksaus
* Simo Aalto – miksaus
* Ilkka Herkman – miksaus
* Svante Forsbäck – masterointi

## Lähteet
Canaryfly

**Canaryfly** on espanjalainen lentoyhtiö, joka operoi Kanariansaarten sisäistä liikennettä. Yhtiöllä on viisi lentokonetta. Toimitusjohtajana työskentelee Régulo Andrade. Yhtiöllä on 197 työntekijää (2024).

## Historia

Lentoyhtiön perusti joukko Top Fly -nimisen lentoyhtiön entisiä työntekijöitä. Top Fly lopetti kaupallisen reittiliikenteen vuonna 2008, jolloin Canaryfly perustettiin. Toukokuussa 2012 yhtiö päätti keskittyä Kanariansaarten sisäiseen liikenteeseen täyttääkseen konkurssiin menneen Islas Airwaysin jättämän aukon.

Kesällä 2019 Air Europa luopui omasta liikenteestään Kanariansaarilla. Lentoja operoineen Air Europa Expressin 60 Kanariansaarilla työskennelleelle työntekijälle tarjottiin mahdollisuutta siirtyä Canaryflyn palvelukseen. Samalla Air Europa ja Canaryfly tekivät code sharing -sopimuksen saarten välisistä lennoista.

Koronapandemian aikana yhtiö keskeytti lentonsa kokonaan maaliskuun 2020 ja toukokuun 2020 väliseksi ajaksi. Ennen pandemian alkua yhtiöllä oli 56 päivittäistä lentoa, joita se operoi viidellä lentokoneellaan.

Vuonna 2024 yhtiö kuljetti yli 625 000 matkustajaa. Lentoja operoitiin 14 700.

## Reitit

Canaryfly operoi lentoja neljään kohteeseen Gran Canarian lentoasemalta ja viiteen kohteeseen Teneriffan pohjoiselta lentoasemalta.

* Gran Canaria
** Fuerteventura
** Lanzarote
** La Palma
** Teneriffa (TFN)

* Teneriffa (TFN)
** El Hierro
** Fuerteventura
** Gran Canaria
** Lanzarote
** La Palma

## Laivasto

Canaryflyn laivasto koostuu viidestä lentokoneesta, jotka ovat lennoille sopivia ATR 72-500 -potkuriturbiinikoneita. Laivaston keski-ikä oli tammikuussa 2026 16,1 vuotta.

## Lähteet

## Aiheesta muualla

*Canaryflyn verkkosivut
Curt Ginman

**Curt Gunnar Ginman** (14. toukokuuta 1918 Turku – 25. elokuuta 1959 Helsinki) 
oli tunnettu suomalainen moottoriurheilija sotien jälkeen 1940-luvun lopulta 1950-luvun puoliväliin. Hän kilpaili moottoripyöräilyn ratapuolella TT-ajoissa.

Curt Ginman voitti TT-ajon Suomen mestaruuden luokassa 350 cm³ vuonna 1949 ja 1950. luokassa 250 cm³ vuonna 1952. Toukokuiset Eläintarhanajoissa hän otti uransa aikana kaikkiaan neljä voittoa luokassa 250 cm³ vuosina 1947 ja 1948 sekä luokassa 350 cm³ vuosina 1949 ja 1952. Pyynikinajon voiton hän otti kolme kertaa vuosina 1947-1950, Porin Tiilimäen ajon neljä kertaa vuosina 1949-1953. Aikakauden kovimpia suomalaisia kanssakilpailijoita olivat Raine Lampinen, Väinö Hollming, Walter Bergström ja Olli Riekki. Lisäksi saavutti kansainvälisiä voittoja Belgiassa, Ruotsissa ja Norjassa. 

## Sotavuosien lentäjänä

Talvisodan aikaan Ginman toimi Ilmatorjuntajoukoissa. Jatkosodassa hän palveli Suomen ilmavoimissa Lentolaivue 24:ssa, jossa hän lensi Brewster F2A:lla. Hän saavutti lentäjän urallaan kaksi ilmavoittoa. Ensimmäinen tuli Lahden lähellä 30. kesäkuuta 1941, jolloin Vesivehmaalta nousseet hävittäjät pudottivat kolme Tupolev SB-2-venäläispommittajaa. Ginman pudotti niistä yhden. Toisen hän pudotti Itä-Karjalan Aunuksen alueella Derevjannojessa 27. syyskuuta 1941. Kesällä 1942 Ginman siirtyi Lentolaivue 6:een, joka oli erikoistunut merilentotoimintaan.

## Lähteet
Birgitta Pettersson

**Ingrid Birgitta Pettersson** (s. 7. tammikuuta 1939 Uppsala) on ruotsalainen näyttelijä.
## Rooleja
* *[[Neidonlähde]]* (1960) – Karin
* *[[Metsien hurjat]]* (1961) – Marie
## Lähteet

## Aiheesta muualla
768 Struveana

**768 Struveana (A913 TC)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

## Lähteet
Assim al-Hakeem

**Assim bin Luqman al-Hakeem** (; s. 23. marraskuuta 1962 Al-Khobar, Saudi-Arabia) on saudiarabialainen imaami, islamilainen saarnaaja ja somevaikuttaja. Al-Hakeem edustaa salafismiä, joka on sunnalainen liike. Hän asuu ja työskentelee Jeddassa.

Al-Hakeem on esiintynyt islam-aiheisissa televisio- ja radio-ohjelmissa erityisesti Huda TV ja Peace TV -kanavilla. Ohjelmissaan hän vastaa katsojien esittämiin ja islamia koskeviin kysymyksiin, lähinnä englanniksi. Hän tekee islam-aiheista sisältöä myös sosiaaliseen mediaan, muun muassa YouTubeen, jossa hänellä on 1,39 milj. tilaajaa (5.1.2026) sekä X:ään ja Facebookiin.

Al-Hakeem on työskennellyt imaamina Jeddassa 2000-luvun alusta lähtien, mutta hän toimittaa siellä nykyään vain perjantaisaarnan.

## Nuoruus
Assim al-Hakeem syntyi 23. marraskuuta 1962 itäisen Saudi-Arabian Al-Khobarissa. Hänellä on indonesialaiset juuret Hasibuon-klaaniin kuuluneen isoisänsä puolelta. Al-Hakeem asui Al-Khobarissa 12-vuotiaaksi asti, jolloin hänen perheensä muutti Jeddaan.

## Koulutus
Al-Hakeem valmistui high schoolista vuonna 1980. Hän muutti takaisin itäiseen Saudi-Arabiaan ja haki KFUPM-yliopistoon, jonne hän pääsi. Hänen englannin kielen taitonsa olivat tyydyttävät, jonka vuoksi hän läpäisi tasotestin ja sai ohittaa orientaatiolukuvuoden. Al-Hakeem oli vuoden ajan fuksi samaan aikaan, kun hänen ystävänsä joutuivat käymään orientaatiovuotta. Hän otti opiskeluaikana rennosti käyden rannalla ja urheilemalla, mutta hänen arvosanansa olivat niin huonot, että keskeytti toisen lukuvuoden alussa opintonsa.

Al-Hakeem palasi takaisin Jeddaan ja sai töitä, joiden mukana tuli hyvä palkka ja työnantajan kustantama auto. Vuoden kuluttua töiden aloittamisesta hän soitti ystävälleen, mutta ystävän äiti vastasi. Hän kutsui Al-Hakeemia punkkariksi ja käski häntä menemään takaisin opiskelemaan. Al-Hakeem huomautti, että lukuvuosi oli alkanut jo neljä viikkoa aiemmin. Hänen ystävänsä äiti sanoi pitävänsä huolen asiasta ja pyysi Al-Hakeemia menemään ystävänsä kanssa Kuningas Abdilazizin yliopistolle seuraavana aamuna. Hän meni seuraavana aamuna yliopiston rekisteröintitoimistoon, jossa oli kirje koulutusministeriltä. Kirjeessä luki Al-Hakeemin nimi ja sinä esiteltiin yliopiston eri kursseja.

Al-Hakeem valitsi englanninkielisen kirjallisuuden, koska hän oli puhunut nuorempana englantia perheensä keskuudessa. Hän valmistui yliopistosta vuonna 1987 suoritettuaan kielitieteen alemman korkeakoulututkinnon (Bachelor of Arts).

Al-Hakeemilla on lisäksi islamilaisten opintojen diplomi Umm al-Quran yliopistosta vuodelta 1998.

## Yksityiselämä
Al-Hakeem on ollut naimisissa noin 40 vuoden ajan. Hänellä oli 25 vuoden ajan kaksi vaimoa, kunnes hän erosi toisen kanssa. Hänellä on 13 lasta, joista kaikki ovat tyttäriä.

## Lähteet
Tom Kaisla

**Tom Kaisla** (s. 10. tammikuuta 1974 Espoo, Suomi) on suomalainen perhe- ja monialayrittäjä. Hän on henkilöstöpalveluyritys Eilakaislan omistaja ja entinen toimitusjohtaja. Kaisla on tullut laajemmin tunnetuksi Helsingin ulkosaaristossa sijaitsevan Rysäkarin kehityshankkeista ja niihin liittyneistä kiistoista.

## Nuoruus
Tom Kaisla syntyi 10. tammikuuta 1974 Espoossa Karl-Gustav ja Eila Kaislalle. 
Kaislan äiti Eila oli henkilöstöpalveluyritys Eilakaislan perustaja ja isä Karl-Gustav jääkiekkoerotuomari.

Kaisla suoritti varusmiespalveluksensa Isosaaren linnakkeella ja opiskeli ammattimerenkulkua Rauman merikoulussa. Hän aloitti yrittämisen 17-vuotiaana omalla taksiyrityksellä.

Kaisla pelasi Kiekko-Vantaan puolustajana jääkiekon II-divisioonassa kausilla 1994–1996.

## Eilakaislan toimitusjohtajana
Kaisla tuli Eilakaislan omistajaksi sukupolvenvaihdoksessa veljensä Akin kanssa vuonna 1991. Hänestä tuli myös yhtiön hallituksen puheenjohtaja, ja hän jatkoi myöhemmin sen toimitusjohtajana 30-vuotiaana elokuussa 2004. Kaisla seurasi roolissa äitiään, joskin välissä yhtiötä oli johtanut kaksi ammattitoimitusjohtajaa. Kaisla hoiti tehtävää aina vuoteen 2022.

Toimitusjohtajan roolin ohessa Kaisla on toiminut Elinkeinoelämän keskusliiton yrittäjyyslähettiläänä jatkaen myös liiton yrittäjävaltuuskunnan jäsenenä vuonna 2025.

## Rysäkarin osto ja kehityshankkeet

Kaislan perustama Rysäkarin Linnake -yhtiö osti Helsingin ulkosaaristossa sijaitsevan Rysäkarin Senaatti-kiinteistöiltä huutokaupassa 2,6 miljoonalla eurolla vuonna 2011. Kaislan tarkoituksena oli kunnostaa vanhaa linnakemiljöötä ja kehittää saaresta matkailukohde. Yhtenä visiona on ollut myös saaren laajentaminen 50&nbsp;000 saaristolaiskaupunginosaksi yhteistyössä Peter Vesterbackan edistämän Finest Bay Area Tunnel -hankkeen kanssa. Vesterbackan hankkeen tavoitteena on ollut rakentaa rautatietunneli Helsingin ja Tallinnan välille Keilaniemen kautta.

Suunnitelmat ovat jääneet osin toteutumatta Kaislan ja Helsingin kaupungin välisen kiistan seurauksena, joka alkoi saaren oston jälkeen vuonna 2011. Saareen oli tarkoitus valmistella ensimmäinen asemakaava, mutta projekti päättyi kaupungin ja Kaislan eriävien näkemysten johdosta. Erimielisyydet liittyivät suunniteltuun rakentamisen laajuuteen ja matkailutoiminnan vaatimaan kunnallistekniikan toteutusvastuisiin. Kaisla oli vaatinut, että kaupungin tulee järjestää saaren sähkö- ja viemärihuolto, mitä kaupunki ei ollut valmis maksamaan.

Kiista kulminoitui vuonna 2016 Kaislan valtiovarainministeriölle sekä Helsingin ja Espoon kaupungeille esittämään Rysäkarin siirtoon osaksi Espoota. Rajamuutos jäi toteutumatta Helsingin kaupunginhallituksen torpattua ehdotuksen yksimielisesti vuonna 2017, vaikka Espoon kaupunginvaltuusto ei nähnyt vastaavasti estettä kunnanrajan siirrolle. Valtionvarainminiteriö asettui myös vuonna 2017 negatiiviselle kannalle kuntaliitokseen liittyen. Vuotta myöhemmin Kaisla muutti ja siirsi hallinnoimansa yhtiöt Helsingistä Espooseen.

## Lähteet
3391 Sinon

**3391 Sinon (1977 DD3)** on suuri asteroidi, joka jakaa Jupiterin kiertoradan eli luokitellaan Troijalaisiin asteroideihin. Asteroidin kiertoaika Auringon ympäri on  (noin ), jolloin se on lähimmillään  astronomisen yksikön päässä ja etäisimmillään  astronomisen yksikön päässä Auringosta. Asteroidin läpimitta on noin  ja sen pyörähdysaika akselin ympäri on . 

Asteroidi on nimetty kreikkalaiset soturin mukaan, joka taisteli Troijan sodassa.

## Lähteet
Pamela Margaret Kilmartin

**Pamela Margaret Kilmartin** (s. 1949 Manunui) on uusiseelantilainen tähtitieteilijä. Hänen kunniakseen on nimetty asteroidi 3907 Kilmartin. Tähtitieteilijä Alan C. Gilmore on Kilmartinin aviomies.

Kilmartin ja Gilmore ovat löytäneet 41 asteroidia. He ovat saaneet uusiseelantilaisen huomionosoituksen työstään Maan lähelle tulevien asteroidien parissa.

Kilmartin työskenteli aikaisemmin kirjastonhoitajana.

## Lähteet
Alan C. Gilmore

**Alan Charles Gilmore** (s. 1944, Greymouth Uusi-Seelanti) on uusiseelantilainen tähtitieteilijä. Hänen kunniakseen on nimetty asteroidi 2537 Gilmore. Tähtitieteilijä Pamela M. Kilmartin on Gilmoren vaimo.

Kilmartin ja Gilmore ovat löytäneet 41 asteroidia.

Kilmartin ja Gilmore ovat saaneet uusiseelantilaisen huomionosoituksen työstään Maan lähelle tulevien asteroidien parissa.

## Lähteet
Krantz

**Krantz** on muun muassa seuraavien henkilöiden sukunimi:

* Albert Krantz (Crantzius), (k. 1517), saksalainen historioitsija
* Judith Krantz (o.s. Tarcher, 1928–2019), yhdysvaltalainen kirjailija
* Tobias Krantz (s. 1971), ruotsalainen liberaalin puolueen poliitikko

## Katso myös
* Kranz
Kranz

**Kranz** on muun muassa seuraavien henkilöiden sukunimi:

* Eugene Kranz (s. 1933), Nasan päälennonjohtaja
* Fran Kranz (s. 1983), yhdysvaltalainen näyttelijä
* Walther Kranz (1884–1960), saksalainen klassillinen filologi ja filosofian historioitsija

## Katso myös
* Krantz
Krasinski

**Krasinski** tarkoittaa muun muassa seuraavia:

## Sukunimi
* John Krasinski (s. 1979), yhdysvaltalainen näyttelijä, käsikirjoittaja ja elokuvaohjaaja
* Zygmunt Krasiński (1812–1859), puolalainen romantiikan ajan runoilija ja näytelmäkirjailija

## Muut
* Krasiński-kirjasto, *Biblioteka Ordynacji Krasińskich w Warszawie* ('Varsovan Krasiński-kirjasto'), Puolan kansalliskirjasto
O’Byrne (SC5)

**O’Byrne** oli Ranskan laivaston O’Byrne-luokan sukellusvene.

## Valmistus
Romanian laivasto tilasi sukellusveneen Schneider et Cieltä Chalon-sur-Saônesta, jossa köli laskettiin huhtikuussa 1917. Ranska pakko-otti aluksen, joka laskettiin vesille 22. toukokuuta 1919. Se otettiin palvelukseen 1921.

## Palvelus
Alus poistettiin laivastoluettelosta heinäkuussa 1935.

## Lähteet
*
*

### Viitteet
Kraus

**Kraus** on muun muassa seuraavien henkilöiden sukunimi:

* Alfredo Kraus (1927–1999), espanjalainen tenori
* Brigitte Kraus (s. 1956), saksalainen keskimatkojen juoksija
* Greta Kraus (1907–1998), kanadalainen cembalisti, pianisti ja pedagogi
* Joseph Martin Kraus (1756–1792), saksalainen säveltäjä ja orkesterinjohtaja
* Karl Kraus (1874–1936), itävaltalainen kirjailija
* Lili Kraus (1903–1986), unkarilaissyntyinen pianisti
* Marinus Kraus (s. 1991), saksalainen mäkihyppääjä
* Tomáš Kraus (s. 1974), tšekkiläinen freestylehiihtäjä ja alppihiihtäjä
* Franz Xaver Kraus (1840-1901), saksalainen taidearkeologi ja katolinen teologi

## Katso myös
* Krause
Johnny Rodriguez

**Johnny Rodriguez** (10. joulukuuta 1951 Sabinal, Texas – 9. toukokuuta 2025) oli yhdysvaltalainen countrymuusikko, joka teki joukon menestyslevyjä 1970-luvulla. Rodriguez oli yksi ensimmäisistä latinalaisamerikkalaisista countrymusiikin tähdistä, ja hän käytti osassa kappaleidensa sanoituksista espanjan kieltä.

Rodriguez syntyi Texasissa lähellä Meksikon rajaa, lauloi kirkkokuorossa ja soitti kitaraa jo alakouluikäisenä. Isänsä kuoltua hän päätyi huonoille teille, joutui vankilaan ja tutustui siellä musiikintuottajiin, joiden ehdotuksesta hän muutti countrymusiikin keskeiseen kaupunkiin Nashvilleen. Siellä hän sai levytyssopimuksen Mercury Recordsilla 21-vuotiaana. 

Rodriguezin debyyttisingle "Pass Me By (If You're Only Passing Through)" ilmestyi vuoden 1973 alussa ja nousi kymmenen suosituimman joukkoon, samoin kuin 13 seuraavaa Rodriguezin singleä. Vuosina 1974–1975 Rodriguezilla oi useita listaykkösiä, ja vuosina 1976–1977 viiden parhaan joukkoon nousseita kappaleita. Vuonna 1979 Rodriguez vaihtoi levy-yhtiötä  Epiciin, ja myyntiluvut kääntyivät tilapäisesti laskuun. 1980-luvulla hänellä oli vielä muutamia kohtalaisesti menestyneitä kappaleita, ja 1990-luvulla hän julkaisi vielää muutaman honky-tonk-tyylisen levyn. 

Rodriguezin suosituimpia kappaleita olivat "Ridin' My Thumb to Mexico", "That's the way Love Goes" ja "You Always Come Back (To Hurting Me)". 

## Lähteet
C’est la confiance

**C’est la confiance** on paavi Franciscuksen apostolinen kehotuskirje vuodelta 2023, jossa hän käsittelee uskoa luottamuksena pyhän Jeesus-lapsen Teresan esimerkin pohjalta.

Kirjeen otsiko tulee ranskankielisestä sitaatista: “Vain luottamuksen, ei minkään muun kuin luottamuksen täytyy johdattaa meidät rakkauteen!” Kirje on jaettu neljään lukuun ja 53 kohtaan ja se tiivistää Pyhän Teresan hengelliset oivallukset auttaen tulkitsemaan niitä nykypäivän asiayhteyksissä. Kirje käsittelee Teresan "pientä tietä" eli hengellisen lapseuden tietä ja jättäytymistä, Jumalan toiminnan ensisijaisuutta ja uhrautuvuutta.

Kohdissa 3 ja 19 viitataan siihen miten myös Katolisen kirkon katekismus siteeraa Jeesus-lapsen Teresaa armon ja ansion suhteen (kohta 2011): Pyhimykset ymmärtävät, että heidän omat ansionsakin ovat vain puhdasta Jumalan armoa. Juuri tämän vuoksi tulee laittaa toivo ja luottamus Jumalaan, eikä itseen. (kohdat 18-20.) "Katekismus siteeraa pyhän Teresan sanoja Herralle: ’astun eteesi tyhjin käsin’, ilmaistakseen, että ’pyhimykset ovat olleet aina elävästi tietoisia siitä, että heidän ansionsa ovat pelkkää armoa’.  Tästä vakaumuksesta syntyy iloitseva ja rakastava kiitollisuus.” (19). 

Viimeisessä luvussa paavi Franciscus kirjoittaa *[[Evangelii gaudium]]in* viestiin palaten, että kirkonopettajana pyhä Jeesus-lapsen Teresa kehottaa kirkkoa keskittymään olennaiseen, luottamaan Jumalan armoon ja Jeesukseen. "Monimutkaisella hetkellä hän voi auttaa meitä ymmärtämään yksinkertaisuuden, rakkauden, luottamuksen ja antautumisen ehdottoman etusijan, voittamaan lakikeskeisen ja moralisoivan ajattelutavan, joka täyttää kristillisen elämän velvollisuuksilla ja käskyillä ja jähmettää evankeliumin ilon. Välinpitämättömyyden ja itsekeskeisyyden aikakautena Teresa kutsuu meitä lähetystyöhön Jeesuksen Kristuksen ja evankeliumin vetovoiman valloittamina.” Kehotuskirjeen suomennos löytyy *Heikkojen voima* -kirjasta (KATT 2023). 

## Katso myös
**[[Lumen fidei]]*

## Lähteet

## Aiheesta muualla
*C’est la confiance
2632 Guizhou

**2632 Guizhou (1980 VJ1)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin .

Asteroidi on nimetty Kiinan lounaisosassa sijaitsevan provinssin mukaan.

## Lähteet
O’Byrne

**O’Byrne** tarkoittaa muun muassa seuraavia:

## Sukunimi
* Brían F. O’Byrne  (s. 1967), irlantilainen näyttelijä
* Ryan O’Byrne (s. 1984), kanadalainen jääkiekkoilija

## Muut
* O’Byrne-luokka Ranskan laivaston kolmen sukellusveneen alusluokka
* O’Byrne (SC5), Ranskan laivaston O’Byrne-luokan sukellusvene
Franz Xaver Kraus

**Franz Xaver Kraus** (1840–1901) oli saksalainen taidearkeologi ja katolinen teologi. Hän oli vuodesta 1872 taidearkeologian ylimääräinen professori Strasbourgin yliopistossa ja vuodesta 1878 kirkkohistorian professori Breisgaun Freiburgin yliopistossa.

Taidehistorioitsijana hän perusti koulukunnan, jonka näkemyksen mukaan kristillisen taiteen juuret on löydettävissä Roomasta eikä Lähi-idästä vastoin Josef Strzygowskia ja muita uuden suunnan edustajia. Teologina hän oli historiallis-kriittisen suunnan edustaja ja ultramontanismin vastainen katolilainen: suurta huomiota herättivät hänen *Allgemeine Zeitungissa* 1895–1899 julkaisemansa tyylillisesti loisteliaat, purevat kirkkopoliittiset Spektator-kirjeensä, joissa hän myös kannatti valtion oikeutta katolisen kirkon vaatimuksia vastaan. Hän testamenttasi omaisuutensa kristillisen arkeologian professorin viran perustamiseksi Freiburgin yliopistoon. Vuonna 1904 perustettiin Münchenissä hänen nimeään kantava Kraus-gesellschaft uskonnollisen ja kulttuurisen edistyksen harjoittamiseksi Krausin hengessä.

## Teokset
* *Die christliche Kunst in ihren frühesten Anfangen* 1872)
* *Roma sotterranea. Die römisehen Katakomben* (1873)
* *Lehrbuch der Kirchengeschichte* (4. p. 1896)
* *Realencyklopädie der christlichen Alterthümer* (I, II. 1882–1886)
* *Die Kunstdenkmaler des Grossherzogthums Baden* (1887–1888)
* *Die christlichen Inschriften der Rheinlande* (1890–1894)
* *Geschichte der christlichen Kunst* (1896–1900, tunnetuin teos, J. Sauerin loppuun saattama 1908)
* *Dante, sein Leben und sein Werk* (1897)

## Lähteet

## Aiheesta muualla
Newyorkilainen pizza

**Newyorkilainen pizza** on pizza, jossa on suuri, käsin ilmassa pyöritetty ohut pohja, ja jota myydään usein suurina mukaan otettavina viipaleina. Pohja on paksu ja rapea vain reunoiltaan, mutta täytteiden alta pehmeä, ohut ja niin taipuisa, että pizzan voi taittaa syödessä. Perinteiset täytteet ovat yksinkertaisesti tomaattikastike ja raastettu mozzarellajuusto. Alhaisen hintansa vuoksi pizza oli suosittu ateria köyhien amerikanitalialaisten keskuudessa, ja toki nykyäänkin.

Newyorkilainen pizza kehittyi Yhdysvalloissa 1900-luvun alussa New Yorkissa syntyneestä pizzasta, joka puolestaan pohjautui Italiassa tehtyyn napolilaiseen pizzaan.

## Historia
Yhdysvaltojen ensimmäisen pizzerian, Lombardi’sin, kerrotaan perustaneen Gennaro Lombardi New Yorkin Little Italyyn vuonna 1905. Muun muassa kirjailija Peter Regas on kyseenalaistanut tämän. Napolista kotoisin oleva maahanmuuttanut pizzanpaistaja avasi ruokakaupan vuonna 1897. Se sai kahdeksan vuotta myöhemmin New Yorkin osavaltiolta pizzanmyyntiluvan. Työntekijä Antonio Totonno Pero alkoi valmistaa pizzaa, jota myytiin viiden sentin kappalehintaan. Monilla ihmisillä ei kuitenkaan ollut varaa kokonaiseen pizzaan, ja he tarjosivat sen sijaan mitä pystyivät vastineeksi vastaavan kokoisesta palasta, joka oli kääritty narulla sidottuun paperiin.

Vuonna 1924 Totonno jätti Lombardi’sin ja avasi oman pizzeriansa Coney Islandille nimeltä Totonno’s. Totonno’s, Patsy’s Pizzeria ja John’s Pizzeria toimivat inspiraationa pizzerioiden, kuten Grimaldi’sin, kasvulle. 

Vuoteen 2010 mennessä New Yorkissa oli yli 400 pizzaravintolaa, ja sadat muutkin ravintolat tarjosivat pizzaa.

## Lähteet
Unto Virtanen

**Unto Kalervo Virtanen** (5. huhtikuuta 1910 Laihia – 24. marraskuuta 1963 Turku) oli suomalainen kauppatieteilijä ja professori.

Unto Virtasen vanhemmat olivat vaatturi Jaakko Aleksanteri Virtanen ja Serafiina Yli-Poti ja puolisot 1941–1956 Irma Tuulikki Kolula ja vuodesta 1958 Hilkka Maria Tikkanen. Virtanen tuli ylioppilaaksi Vaasan suomalaisesta lyseosta 1930 ja valmistui Helsingin kauppakorkeakoulusta ekonomiksi 1933 ja kauppatieteen kandidaatiksi 1941, maisteriksi 1946 ja lisensiaatiksi ja tohtoriksi 1949.

Virtanen oli OTK:n palveluksessa 1933–1936, *Rakennustaito*-lehden toimittaja 1936–1938, Suomen liikemiesten kauppaopiston kirjanpidon lehtori 1941–1945, kansanhuoltoministeriössä hintaosaston sihteeri 1942–1945 ja hintaneuvottelusihteeri 1946 ja sosiaaliministeriön hintaosaston toimistopäällikkö 1950. Helsingin kauppakorkeakoulussa hän oli liikelaskentaopin vt. lehtori 1945–1946 ja lehtori 1950–1959 ja Turun kauppakorkeakoulussa liiketaloustieteen opettaja 1951–1952, dosentti ja vt. professori 1952–1959 ja professori 1959–1963. Turun kauppakorkeakoulun rehtorina Virtanen toimi 1954–1956. Virtanen julkaisi sekä tutkimuksia että tietoteoksia.

## Lähteet
Smell the Roses

**Smell the Roses** on suomalaisen Erja Lyytisen 12. albumi vuodelta 2025. Albumin kaikki kappaleet on sanoittanut ja sovittanut Erja Lyytinen. Levy sisältää yhdeksän kappaletta.

## Kappaleet

# 
# 
# 
# 
# 
# 
# 
# 
# 

## Arvostelut
* Soundi: 

## Lähteet
Ernst Ludwig Krause

**Ernst Ludwig Krause**, kirjailijanimi *Carus Sterne*, (1839–1903) oli saksalainen biologi. Hän oli luonnontieteellinen kirjailija ja kansantajuisti kirjoituksissaan polveutumisoppia etenkin julkaisemassaan aikakauslehdessä *Kosmos* (1877–1882). Hän teki Charles Darwinin ja Ernst Hæckelin oppeja tunnetuiksi suurelle yleisölle.

## Teokset
* *Erasmus Darwin und seine Stellung in der Geschichte der Deszendenztheorie* (1880)
* *Werden und Vergehen. Eine Entwickelungsgeschichte des Naturganzen* (1876; 6:s Bölschen toimittama laitos 1905)
* *Geschichte der biologischen Wissenschaften im 19. Jahrhundert* (1901)

## Lähteet

## Aiheesta muualla
Lauklampi

**Lauklampi** voi tarkoittaa seuraavia asioita:

* Lauklampi, lampi Lohjan Koikkalassa
* Lauklampi, lampi Lohjan Puujärvellä
* Lauklampi, lampi Siuntiossa

## Katso myös
* Laukalampi
IPhone 17

**iPhone 17** on Applen 9. syyskuuta 2025 julkistama ja 19. syyskuuta julkaisema älypuhelin. Samaan aikaan julkaistiin iPhone Air-, iPhone 17 Pro- ja iPhone 17 Pro Max -mallit.

## Ominaisuudet

### Rakenne ja mitat
iPhone 17 -puhelimen runko on alumiinia ja takapinta lasia. Puhelimen IP-luokitus on IP68, ja se on pöly- ja vesitiivis. Laite kestää upotuksen veteen 30 minuutiksi enintään kuuden metrin syvyyteen.

Puhelimen mitat ovat 149,6 × 71,5 × 8,0 millimetriä ja paino 177 grammaa.

### Järjestelmäpiiri ja muisti
iPhone 17 -puhelimessa on Apple A19 -järjestelmäpiiri, jossa on kuusiytiminen keskussuoritin, viisiytiminen grafiikkasuoritin ja 16-ytiminen neuroverkkolaskentayksikkö. Applen mukaan järjestelmäpiiri on 20 prosenttia nopeampi graafisessa suorituskyvyssä kuin iPhone 16:n A18-piiri.

Puhelimesta tuli saataville mallit, joissa on 256 tai 512 gigatavua tallennustilaa. Molemmissa malleissa on kahdeksan gigatavua keskusmuistia.

### Kamerat
iPhone 17 -puhelimessa on kaksi takakameraa: pääkamera ja ultralaajakulmakamera. Molempien kameroiden tarkkuus on 48 megapikseliä. Ultralaajakulmakameran kuvakenttä on 120 astetta. Pääkameran aukko on f/1,6 ja ultralaajakulmakameran f/2,2. Etukameran tarkkuus on 18 megapikseliä ja aukko f/1,9.

### Näyttö
iPhone 17:n näytön tyyppi on Super Retina XDR, ja sen koko on 6,3 tuumaa. Resoluutio on 1&nbsp;206&nbsp;×&nbsp;2&nbsp;622 pikseliä ja virkistystaajuus 120 hertsiä. Näyttö kykenee jopa 3&nbsp;000 nitin kirkkauteen.

### Akku
Puhelimen akun kapasiteetti on 3&nbsp;692 milliampeerituntia, ja se tukee langatonta latausta. Apple on ilmoittanut akunkestoksi videotoistossa 30 tuntia. Akun on kerrottu latautuvan 50 prosenttiin 20 minuutissa.

### Muuta
iPhone 17 -puhelimessa on esiasennettuna iOS 26 -käyttöjärjestelmä, joka on päivitettävissä iOS 26.2 -versioon. Puhelin tuli saataville viidessä eri värissä, jotka ovat musta, valkoinen, sininen, vihreä ja laventeli.

## Lähteet

## Aiheesta muualla

* iPhone 17 Applen sivuilla
Patrizia Spinelli

**Patrizia Spinelli** (s. 1955 Reggio di Calabria) on italialainen viestintä- ja markkinointijohtaja, joka työskenteli useissa Formula 1 -talleissa. Spinelli on toiminut viestintäpäällikkönä Benettonilla, BAR:lla, Prostilla ja Renaultilla. Hänet tunnetaan myös Flavio Briatoren henkilökohtaisena avustajana.

Spinelli valmistui maisteriksi vieraiden kielten ja kirjallisuuden alalta Yhdysvalloissa. Hän aloitti toimittajanuransa ABC Newsilla kirjeenvaihtajana Roomassa vuosina 1982–1985. Vuosina 1986–1991 hän vastasi Benetton USA:n viestinnästä New Yorkissa. Vuodesta 2010 lähtien hän on toiminut Billionaire Lifen markkinointi- ja viestintäjohtajana.

Vuonna 2012 hän toimi toisena tuomarina italialaisessa Diili-ohjelmassa.

## Lähteet
August von Kreling

**August von Kreling** (1819–1876) oli saksalainen kuvanveistäjä ja taidemaalari. Hän oli Nürnbergin taideakatemian johtajana vuodesta 1853. Hän kehitti taideteollisuutta. Hänen suunnittelemansa on muun muassa Johannes Keplerin muistomerkki Weil der Stadtissa (1870). Hän maalasi  historia-, muoto- ja monumentaalimaalauksia ja teki kuvituksia J. W. von Goethen *[[Faust (Goethe)|Faust]]iin*.

## Töitä

August von Kreling Kaiserkrönung Ludwig des Bayern in Rom.jpg|Keisari Ludvig IV:n kruunaus Roomassa.
WdSt-Keplerdenkmal.jpg|Johannes Keplerin muistomerkki hänen kotikaupungissaan Weil der Stadtissa.
Kreling Goethe Gretchen.JPG|J. W. von Goethen *[[Faust (Goethe)|Faustin]]* postikorttikuvitusta.
TylerDavidsonFountainAtNight.jpg|*Veden henki*. Tyler Davidson -suihkulähde Yhdysvalloissa Cincinnatissa.
August von Kreling - The First Harvest After the Thirty Years’ War.jpg|Sadonkorjuuta 30-vuotisen sodan päätyttyä.


## Lähteet

## Aiheesta muualla
Clyde Cowan

**Clyde Lorrain Cowan Jr** (6. joulukuuta 1919 Detroit, Michigan – 24. toukokuuta 1974 Bethesda, Maryland) oli yhdysvaltalainen fyysikko. Hän löysi Frederick Reinesin kanssa neutriinot, joita alettiin etsiä 1951, kunnes ne löydettiin 1956 tehdyssä kokeessa.  Frederick Reines kuoli vuonna 1995, jonka jälkeen hän sai postuumisti Nobelin fysiikanpalkinnon löydön ansiosta.

## Ura ja koulutus

Clyde Cowan syntyi Michiganissa sijaitsevassa Detroitissa 6. joulukuuta 1919. Hän oli nelilapsisen perheen esikoinen. Kun hän opiskeli Missouri School of Mines and Metallurgyssä, hän toimi Missoury Miner-lehden päätoimittajana. Hän valmistui kemiantekniikan kandidaatiksi vuonna 1940.

Cowan oli sotilasarvoltaan reserviupseeri vuosina 1936–1940. Toisen maailmansodan alussa hän oli luutnantti ja työskenteli kemiallisen sodankäynnin yksikössä. Sodan aikana hän sai pronssitähden. Hän lopetti aktiivisen armeijapalveluksen 1946.

Cowan alkoi opiskelemaan St. Louisissa, Missourissa sijaitsevassa Washingtonin yliopistossa ja valmistui ensin maisteriksi ja sitten tohtoriksi vuonna 1949. Hän pääsi Los Alamosin tieteelliseen laboratorioon, jossa hän tapasi Frederick Reinesin. Cowan toimi fysiikan professorina ja opettajana 1957 alkaen George Washingtonin yliopistossa, Washingtonissa (DC). 

## Yksityiselämä

Cowan meni naimisiin Betty Eleanorin kanssa vuonna 1943 Englannissa. Heidän lapsistaan jäi eloon kolme ja seitsemän kuoli vauvana. Lisäksi heillä oli kaksi adoptoitua poikaa. Hänellä oli 11 lapsenlasta ja 18 lapsenlapsenlasta. Hän kuoli Marylandissa sijaitsevassa Bethesdassa äkilliseen sydänkohtaukseen 24. toukokuuta 1974.

## Lähteet
Kretschmer

**Kretschmer** on muun muassa seuraavien henkilöiden sukunimi:

* Beatriz Kretschmer (s. 1928), chileläinen juoksija
* Edmund Kretschmer (1830-1908), saksalainen oopperasäveltäjä
* Ernst Kretschmer (1888–1964), saksalainen psykiatri
* Franz Kretschmer (1848–1921), itävaltalainen geologi
* Otto Kretschmer (1912–1998), saksalainen sotilas, sukellusveneen päällikkö
* Paul Kretschmer (1866–1956), saksalainen kielentutkija
* Peter Kretschmer (s. 1992), saksalainen ratameloja, olympiavoittaja
Pusulan pappila

**Pusulan pappila** on entinen Pusulan seurakunnan kirkkoherran virka-asunto. Rakennus sijaitsee entisessä Pusulan kunnassa Kaukelan kylässä Lohjalla. Tila on myös tunnettu nimellä Sokala.

## Historia ja arkkitehtuuri
Pusulan pappila valmistui vuonna 1862. Kuitenkin jo 1890-luvulla tila myytiin jonka jälkeen se usein vaihtoi omistajaa. Vuonna 1928 tilan osti Reino Hiidensalo, jonka aikana tila oli Etelä-Pusulan osuusmeijerin jäsen, sekä osakkeenomistaja Pusulan Sähkö Oy:ssä.

Hirsirakennuksessa on 190 neliötä ja sen arkkitehtuurillisiin piirteisiin kuuluu muun muassa leivinuuni, kamarin pyöreä kakluuniuuni, pääsisäänkäynnin lasiset pariovet, sekä saliin johtavat ranskalaiset pariovet. Pusulan pappilan rakennuksiin kuuluu myös saunarakennus, sekä puu- ja tiilirakenteinen navetta 1930-luvulta.

Lohjan seurakunta on perustanut Pusulan pappilan entisille maille 70 hehtaarin kokoisen luonnonsuojelualueen vuonna 2024.

## Lähteet
Islamilaiset hautajaiset

**Islamilaiset hautajaiset** sisältävät islaminuskossa tarkkaan määriteltyjä rituaaleja, jotka luotiin jo keskiajalla. Aineiston runsaudesta kertoo, että ''Sahih al-Bukhari'' sisältää hautajaisista oman lukunsa, jossa on 148 hadithia. Imaami Ahmed ibn Naqib al-Misri (1302–1368) kirjoitti teoksessaan *Umdat al-salik* laajan luvun hautajaisista.

Muslimit uskovat kuolemanjälkeiseen elämään ja tuomiopäivään, jolloin kuolleet herätetään viimeiselle tuomiolle. Muslimit surevat kuolleitaan, mutta islam ei hyväksy "liioiteltuja tunnepurkauksia", kuten voivottelua tai kovaäänistä itkua, sillä se tarkoittaisi, ettei hyväksytä Jumalan tahdon toteutumista. 

Muslimin kuoltua sukulaiset ja ystävät kerääntyvät tämän kotiin tuomaan lohtua perheelle. Vainaja haudataan mahdollisimman nopeasti, mutta sitä ennen ruumis pestään ja kääritään kankaaseen. Ruumis asetetaan paareille tai arkkuun, jonka miehet kantavat moskeijaan tai suoraan hautauspaikalle hautajaisrukouksen lukemista varten. Sen jälkeen ruumis haudataan muslimeille tarkoitetulle alueelle. Hautaus tapahtuu niin, että kuollut lepää oikealla kyljellään kasvot Mekkaan päin.

## Hautauksen jälkeen
Kuoltuaan ihminen saa hautaansa kaksi vierasta. He ovat enkelit nimeltä Munkar ja Nakir (منكر ونكير). Nämä kuulustelevat kuollutta hänen uskostaan Muhammediin ja kiduttavat häntä, jos vastaukset eivät kelpaa. Uskottomien kidutus alkaa siis heti kuoleman jälkeen. Uskovat sen sijaan saavat tällöin nähdä jo välähdyksen Paratiisista.

## Lähteet

* 

### Viitteet
Paul Kretschmer

**Paul Kretschmer** (2. toukokuuta 1866 Berliini – 9. maaliskuuta 1956 Wien, Itävalta) oli saksalainen kielitieteilijä. Hän oli vertailevan kielitieteen professorina vuodesta 1897 Marburgin yliopistossa ja vuodesta 1899 Wienin yliopistossa. Hän julkaisi vuodesta 1908 yhdessä Franz Skutschin kanssa kreikan ja latinan kielentutkimusta edustavaa *[[Glotta]]*-aikakauskirjaa.

## Julkaisut
* *Die griechischen Vaseninschriften* (1894)
* *Einleitung in die Geschichte der griechischen Sprache* (1896)
* *Der heutige lesbische Dialekt* (1905).

## Lähteet

## Aiheesta muualla
The Beast in Me

**The Beast in Me** on yhdysvaltalainen jännityssarja, jonka kaikki kahdeksan jaksoa julkaistiin Netflixissä 13. marraskuuta 2025. Minisarjan on luonut Gabe Rotter ja sen showrunnerina toimi Howard Gordon. *The Beast in Me* kertoo kirjailijasta, joka alkaa kirjoittaa kirjaa uudesta epäilyttävästä naapuristaan. Sarjan tuottajiin kuuluivat Jodie Foster ja Conan O’Brien.

## Juoni
New Yorkin Oyster Bayssa asuva Pulitzer-palkittu menestyskirjailija Agatha ”Aggie” Wiggs kamppailee seuraavan teoksensa kanssa, sillä hän suree poikansa Cooperin kuolemaa, ja kirjoittaminen etenee hitaasti. Aggien naapuriksi muuttaa Nile Jarvis, vaikutusvaltainen kiinteistökehittäjä, jota on epäilty kuusi vuotta sitten kadonneen vaimonsa murhasta. Tungetteleva Nile ehdottaa, että Aggie kirjoittaisi uutuuskirjansa mieluummin hänestä – mieshän on kiinnostava, sillä yleisen mielipiteen mukaan hän on vaimonsa murhaaja.

Nilelle Aggie kertoo poikansa kuolemasta ja myöntää toisinaan toivovansa kärsimystä Teddy Fenigille, miehelle, jonka aiheuttamassa auto-onnettomuudessa Cooper oli kuollut. Seuraavaan aamuun mennessä Fenigin ilmoitetaan tehneen itsemurhan. Aggie epäilee Nile Jarvisin murhanneen Teddyn, ja hän päättää suostua kirjayhteistyöhön tutkiakseen miestä tarkemmin huolimatta siitä, että FBI-agentti kehottaa Aggieta olemaan Nilen kanssa varovainen.

## Näyttelijät

## Jaksot

|}

## Vastaanotto
*Helsingin Sanomien* Tuomo Yrttiaho kirjoitti, että pääosanäyttelijät Claire Danes ja Matthew Rhys tekevät sarjasta katsomisen arvoisen. Näyttelijöitä kehui myös *[[The Guardian]]in* Lucy Mangan, joka antoi sarjalle täydet viisi tähteä.

## Lähteet

## Aiheesta muualla
*
Gancourt-Saint-Étienne

**Gancourt-Saint-Étienne** on kunta Pohjois-Ranskassa Seine-Maritimen departementissa Normandian alueella. Se sijaitsee Eptejoen varrella, noin 70 kilometriä Dieppen kaupungista kaakkoon.

Kylä mainitaan ensimmäisen kerran kirjallisesti vuonna 1164, jolloin sitä hallitsi Gournayn herrakunta. Paikka on kuitenkin ollut asuttuna jo frankkien aikakaudella. Saint-Étiennen kirkko on rakennettu alkujaan 1600-luvulla. Kirkkoa on rakennettu uudelleen useita kertoja vuosina 1776–1841, ja siihen on käytetty muiden kirkkojen kiviä ja kalusteita.

## Lähteet

## Aiheesta muualla
Silvia Hoffer

**Silvia Hoffer Frangipane** on italialainen Ferrarin Formula 1 -tallin viestintäjohtaja. Hoffer aloitti uransa viestintäjohtajana Minardilla vuonna 1998 ja toimi samassa tehtävässä Williamsilla 1999–2009 ja McLarenilla vuosina 2010–2018. Ennen F1-uran alkua hän työskenteli Bugatilla suunnittelijana vastaten sen yritysilmeestä ja sen jälkeen kahden vuoden ajan Ducatilla viestintäjohtajana.

Vuodesta 2019 lähtien hän toiminut Ferrarin viestintäjohtajana.

## Yksityiselämä
Hoffer valmistui arkkitehtuuriksi Milanon polyteknisestä korkeakoulusta. Hän on naimisissa hiihdonopettaja Stefano Hofferin kanssa. Hän on toimittajan Ettore Frangipanen tytär.

## Lähteet
Petteri Laiti

**Petteri Laiti** elil **Mihku Biehttár** (1950 – 24. maaliskuuta 2025) oli suomensaamelainen käsityöntekijä ja hopeaseppä. 

Laiti tuli tunnetuksi hopea-, sarvi-, luu- ja pahkatöistään ja taidekäsitöistään. Laitin valmistamat puukot, leukut, kuksat ja monet muut taidekäsityöt ovat kiertäneet näyttelyissä eri puolilla maailmaa, ja niitä on myös esillä useissa museoissa.

Utsjoella Inarijokivarren Kuolnassa syntynyt Laiti oppi saamenkäsitöiden perusteet vanhemmilltaan. Hän valmistui Lahden Kotiteollisuusopettajaopistosta vuonna 1975 ja hopeasepäksi Lahden kultaseppäkoulusta vuonna 1984.  Laiti on opetttanut saamenkäsitöitä useilla kursseilla nuoresta asti, ja toiminut monissa luottamustehtävissä.

Laitille myönnettiin Muotoilun valtionpalkinto vuonna 1989 ja Arctic Design Weekin arktisen muotoilun elämäntyöpalkinto 2021 yhdessä veljensä Ilmarin kanssa.

## Lähteet

## Aiheesta muualla
* https://samekki.fi
Grumesnil

**Grumesnil** on kunta Pohjois-Ranskassa Seine-Maritimen departementissa Normandian alueella. Se sijaitsee Thérainjoen varrella, noin 59 kilometriä Dieppen kaupungista kaakkoon.

Grumesnilin kylällä on ainutlaatuinen sijainti, sillä se sijaitsee kahdella alueella: Normandiassa ja Picardiessa. Sen kappeli, Saint-Pierre-mi-les-Champs, sijaitsee peltojen keskellä. Kappeli on peräisin 1000- ja 1200-luvuilta, ja se on yksi Pays de Brayn alueen vanhimmista. Kylän keskellä oleva Saint-Pierren kirkko on rakennettu 1200-, 1500- ja 1600-luvuilla. Lisämuutoksia tehtiin vielä vuosina 1662, 1732 ja 1779. Kirkossa on merkittäviä kalusteita, kuten kasteallas ja puhujakoroke, jotka molemmat on listattu historiallisiksi monumenteiksi.

## Lähteet

## Aiheesta muualla